रायपुर. इस बार के बजट में राज्य सरकार के कर्मचारियों के लिए खुशखबरी होगी। उन्हें सातवां वेतनमान देने की घोषणा हो सकती है। लगभग तय है कि राज्य के करीब ढाई लाख कर्मचारियों को सातवां वेतनमान 6 मार्च को पेश किए जा रहे बजट में देने की घोषणा कर दी जाए। इसका नगद भुगतान जुलाई 2017 से दिया जाएगा।
इतना ही नहीं, इस बजट में वन विभाग के लिए अलग बटालियन भी मिलेगा। स्कूल शिक्षा का बजट सबसे ज्यादा हो सकता है। 100-100 हाई स्कूल और हायर सेकेंडरी स्कूल खोले जाने का ऐलान किया जा सकता है। इसमें खास आकर्षण स्मार्ट क्लास का होगा, जहां प्रोजेक्टर के जरिए पढ़ाई होगी। दरअसल, मोदी सरकार ने भाजपा शासित राज्यों से शिक्षा व स्वास्थ्य पर ज्यादा ध्यान देने को कहा है, इस कारण इस पर राज्य का भी फोकस ज्यादा है। मजदूरों के लिए सभी जिलों में टिफिन योजना शुरू हो सकती है, जिसमें चावल, सब्जी और दाल दी जाएगी। 50 करोड़ की लागत से 20 स्टेडियम भी बनाने की बात आ रही है।
इसके अलावा ये भी हो सकता है
-गन्ना किसानों के लिए 50 रुपए प्रति क्विंटल के हिसाब से बोनस, मुख्य बजट में पहली बार प्रावधान, बजट में 40 फीसदी की वृद्धि।
-सभी जिलों में खुलेंगे 20-20 नए पशु औषधालय व डिस्पेंशनरी, 15 करोड़।
-सूरजपुर, बालोद में 2 नए कृषि विज्ञान केंद्र की होगी स्थापना।
-500 सीटर हास्टल, रायपुर।
-कामधेनू विश्वविद्यालय, अंजोरा में गर्ल्स हास्टल, 1 करोड़ ।
-ब्लॉक को जिलों से जोड़ने वाली पक्की सड़कें, 3 हजार करोड़ खर्च।
-खमतराई फ्लाई ओवर ब्रिज चौड़ीकरण, 4 लेन बनेगा
-अंबिकापुर मेडिकल कॉलेज के लिए 700 बिस्तर का अस्पताल।
-राजनांदगांव कालेज के लिए नए भवन का निर्माण किया जाएगा।
hin_Deva hin_Deva hin_Deva hin_Deva awa_Deva awa_Deva mai_Deva bho_Deva hin_Deva bho_Deva hin_Deva awa_Deva